เก็บยาคุมแผงใหม่ชนิด 21 เม็ดในห้องที่อุณหภูมิประมาณ 40 องศา พอดีตอนนั้นอากาศร้อน ตัวยาไม่เปลี่ยนสีอะไร ยาจะเสื่อมสภาพไหมครับ ซึ่งตอนนี้กินแผงนี้ไปแล้ว 2 เม็ด (หลังจากเว้นแผงเก่าไป 7 วัน) แต่มีอะไรกันตอนวันที่ 3 หลังจากกินแผงใหม่ แล้วถ้ากินยาคุมฉุกเฉินในวันที่ 3 นี้จะต้องกินยาคุมแผงใหม่ต่อไปเลยหรือไม่ครับ หรือทานยาแผงใหม่โดยไม่ต้องทานยาคุมฉุกเฉินครับ
สวัสดีค่ะ ยาคุมกำเนิดแบบแผงรายเดือนชนิด 21 เม็ดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปถ้าเป็นการกินต่อแผงนั้น ประสิทธิภาพยาจะต่อเนื่องทันที แต่การที่ยาถูกเก็บในอุณหภูมิ 40 องศา มีโอกาสที่ยาจะเสื่อมสภาพได้ ขึ้นกับว่าอยู่นานหรือไม่ด้วยและต้องดูจากลักษณะยา ถ้ายาเสียสภาพไป มีการละลาย แตกหักออกมา ยาก็น่าจะเสื่อมภสาพ ถ้าไม่แน่ใจและไม่สบายใจ อาจจะซื้อยาแผงใหม่มากิน และกินยาคุมฉุกเฉินตามไปภายใน 72 ชั่วโมงหลังมีเพศสัมพันธ์ก่อนร่วมไปด้วยได้ และกินยาในแผงต่อใหม่ต่อไปจนครบ